Hans hovedformål var at ledsage nogle unge adelsmænd på deres rejse rundt om i Europa. Men Sneedorffs personlige formål var at skærpe sin historiske viden og han forsøgte derfor at besøge alle dele af hvert lands samfundsindretninger. Han opsøgte derfor alle dele af samfundet såsom hoffer, parlamenter, universiteter og andre uddannelsesinstitutioner, biblioteker, fænglser, sindssygehospitaler, historiske mindesmærker, teatre osv. Han korresponderede ivrigt med sine venner samt broderen søofficer [[Hans Christian Sneedorff]], og disse breve blev publiceret i tidsskriftet [[Minerva (tidsskrift)|Minerva]]. På rejsen gennem Tyskland gjorde selskabet holdt i Göttingen, og Sneedorff var især lykkelig over gensynet med sin tidligere underviser vennen Heyne.<ref>Frederik Nygård, 1893, s. 200ff.</ref> Under opholdet i [[Gotha]] gjorde selskabet en afstikker til [[Schnepenthal]] og besøgte pædagogen [[Christian Gotthilf Salzmann]].<ref>Frederik Nygård, 1893, s. 196ff.</ref>
Historie